Irene Dukas

Irene Dukas edo Irene Dukaina (, Eirēnē Doukaina; 1066 - 1133ko otsailaren 19), bizantziar enperatriza izan zen, Alexo I.a Komneno enperadorearen emaztea eta Joan II.a Komneno enperadorea eta Ana Komneno historialariaren ama.

Androniko Dukas eta Maria Bulgariakoaren alaba zen. Alexo Komnenorekin ezkondu zen 1078an, hamabost urte baino ez zituenean; honela, bere senarrak, Dukas familia boteretsuarekin aliantza ziurtatzen zuen. Alexo, tronura, 1081ean iritsi zen, baina Irene, koroatze zeremoniatik kanpo utzi zuen, eta Dukas familiak parte hartu behar izan zuen, Hagia Sofian Konstantinopoliseko Aitalehenak koroa zezan. Bere ezkontzako lehen urteak, bere senarrak Maria Bagrationirekin izan zuen harreman publikoak itzali zituen. Bederatzi seme-alaba izan zituen. Alexo I.aren erregealdiko azken urteetan, oinordeko bezala, bere alaba Ana Komnenaren senarra zen Nizeforo Briennioren alde egin zuen, baina ez zuen halakorik lortu.

Bizantziar Inperioko enperatrizak
Erdi Aroko emakumeak
Istanbuldarrak
XI. mendeko emakumeak
XII. mendeko emakumeak